ส้มจุก ผลไม้ยืนหนึ่งของอำเภอจะนะ ผลไม้เศรษฐกิจ ปลอดสารพิษ
“ส้มจุก” ผลไม้ประจำท้องถิ่น และมีชื่อเสียงมาตั้งแต่อดีตอยู่คู่กับอำเภอจะนะ จังหวัดสงขลา มากว่า 100 ปี แต่ปัจจุบันเริ่มสูญหายไป เพราะทางเลือกการเพาะปลูกของเกษตรที่มีมากขึ้นทำให้ส้มจุกกลายเป็นพืชที่เกือบจะถูกลืมที่สวนของบังนี หรือนายดนกอนี เหลาะหมาน อายุ 53 ปี ได้ปรับพื้นที่จากสวนยางพารา หันมาปลูกส้มจุก พันธุ์พื้นเมือง จำนวน 7 ไร่ กว่า 400 ต้น ซึ่งได้รับผลตอบรับเป็นอย่างดีจากลูกค้าในพื้นที่และต่างจังหวัดและส่งจำหน่ายในราคาสูง โดยคุณภาพเกรด A จะจำหน่ายในกิโลกรัมละ 200 บาท เกรด B 180 บาท และเกรด C 150 บาทส้มจุกจะนะ มีลักษณะที่แตกต่างจากส้มพันธุ์ทั่วๆไปคือ บริเวณขั้วของผลจะมีเปลือกนูนสูงคล้ายจุก จึงถูกเรียกว่าส้มจุก ด้วยรสชาติที่เป็นอัตลักษณ์เฉพาะตัว ผิวส้มมีกลิ่นหอม รสหวานอมเปรี้ยว ไม่หวานจัดและยังได้รับการขึ้นทะเบียนเป็นผลิตภัณฑ์ที่มีสิ่งบ่งชี้ทางภูมิศาสตร์หรือGI ในปี 2564 อีกด้วยสำหรับความพิเศษที่มั่นใจได้ว่า สวนส้มจุกของบังนี ให้ได้มากกว่าคุณภาพคือ ปลอดสารพิษ และดูแลโดยยึดธรรมชาติเป็นหลัก นอกเหนือจากจำหน่ายผลสุกที่ต้องสั่งจองข้ามปีแล้วยังจำหน่ายกิ่งพันธุ์ส้มจุก เพื่อนำไปขยายพันธุ์และเป็นการอนุรักษ์พันธุ์ส้มจุกจะนะให้คงอยู่สู่รุ่นลูกรุ่นหลานต่อไปอย่างไรก็ตาม ส้มจุกจะนะถือเป็นผลไม้เศรษฐกิจ ที่มีความต้องการในตลาดเป็นอย่างมากจำหน่ายได้ในราคาดีและเป็นพืชอัตลักษณ์ที่สร้างชื่อเสียงให้แก่อำเภอจะนะอีกด้วย